ai4bharat/Pralekha huggingface dataset:
وزارت دفاع
ڈی آر ڈی او نے ’مسلح افواج کے انسانی سرمائے کی اصلاح: نفسیاتی تناظر‘ پر بین الاقوامی کانفرنس کا اہتمام کیا
نفسیاتی تحقیق کے دفاعی ادارے  کے ذریعے ، جو دفاعی و ترقی کی تنظیم  کی ایک دلّی میں قائم لیباریٹری ہے ، 25 اپریل ، 2023 ء کو دلّی میں ’ مسلح افواج کے انسانی سرمائے کی اصلاح: نفسیاتی تناظر ‘ کے موضوع پر ایک چار روزہ بین الاقوامی کانفرنس کا انعقاد کیا گیا ۔ کانفرنس کا مقصد دنیا بھر میں مسلح افواج کے انسانی سرمائے کے حوالے سے حالیہ پیشرفت، ابھرتے ہوئے رجحانات اور نفسیات کے چیلنجز پر غور کرنا ہے۔ کانفرنس میں تینوں افواج ، ڈی آر ڈی او کی لیبز اور تعلیمی اداروں نے شرکت کی ۔
کانفرنس کے اہم موضوعات میں شخصیت کی تشخیص، قیادت، نفسیاتی جانچ اور نیورو کاگنیٹو اسسمنٹ، ہائی ٹیک اور انتہائی ماحول کے تحت نفسیاتی جنگ اور نفسیاتی افعال میں ابھرتے ہوئے رجحانات شامل ہیں۔ اس میں بھارتی اور بین الاقوامی تعلیمی اداروں اور تحقیقی اداروں کے ماہر نفسیات نے ، جس میں امریکہ ، برطانیہ اور آسٹریلیا کے مقررین شامل ہیں ، کلیدی خطابات، پینل مباحثے اور دیگر اجلاس میں شرکت کی ۔
افتتاحی تقریب کے دوران، نیتی آیوگ کے رکن ڈاکٹر وی کے سرسوت نے ڈی آئی پی آر کے تعاون کی ستائش کی اور کہا کہ ٹیکنالوجی تیزی سے ترقی کر رہی ہے اور اسے مؤثر طریقے سے مربوط کرنے کی ضرورت ہے۔ انہوں نے کہا کہ علمی جنگ اور علمی ڈومین آپریشنز ایک اہم نئی جہت کے طور پر ابھر رہے ہیں اور مستقبل کی جنگ میں فیصلہ کن کردار ادا کریں گے۔ انہوں نے اس بات پر زور دیا کہ ٹیکنو سنٹرک جنگ کے موجودہ دور میں نفسیات ایک بہترین انسان اور مشین کے درمیان ربط پیدا کرنے میں اہم کردار ادا کرے گی۔
ڈپارٹمنٹ آف ڈیفنس آر اینڈ ڈی کے سکریٹری اور ڈی آر ڈی او کے چیئر مین اور کانفرنس کے چیف سرپرست ڈاکٹر سمیر وی کامت نے اپنے پیغام کے ذریعے متعلقہ شعبوں میں تحقیق کی اہمیت پر زور دیا اور مندوبین اور منتظمین کو متنوع شعبوں پر نتیجہ خیز بات چیت کے لئے اپنی نیک خواہشات کا اظہار کیا۔ بھارتی مسلح افواج کے لئے ڈی آئی پی آر میں تحقیقی کوششوں کو مضبوط بنانے کے لئے نئے خیالات اور نقطہ نظر کا تبادلہ خیال پر زور دیا ۔
بھارتی فوج کے ایڈجوٹینٹ جنرل، لیفٹیننٹ جنرل سی بی پونپا نے امید ظاہر کی کہ کانفرنس کے دوران ، جن وسیع شعبوں پر غور کیا جا رہا ہے ، وہ مسلح افواج کے لئے مددگار ثابت ہوں گے۔
ڈی آر ڈی او کے لائف سائنسز کے ڈائرکٹر جنرل ڈاکٹر یو کے سنگھ نے فوجی نفسیات اور جدید ترین جنگی تکنیک کے پیش نظر بہت پیچیدہ مسائل کو حل کرنے کے لئے نفسیاتی سائنس، مصنوعی ذہانت ، مشین لرننگ، ڈاٹا مائننگ اور بِگ ڈاٹا کے تجزیہ کے درمیان باہمی تعاون کے طریقوں پر روشنی ڈالی ۔
ڈی آئی پی آر کے ڈائریکٹر ڈاکٹر کے رام چندرن نے کہا کہ بین الاقوامی کانفرنس فوجی نفسیات میں مختلف رجحانات اور ابھرتے ہوئے چیلنجوں کو سامنے لانے کے لئے ایک بہترین معاون ثابت ہوگی۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 4489
(Visitor Counter : 60
محنت اور روزگار کی وزارت
یومیہ اجرت پر کام کرنے والے مزدوروں کی فلاح و بہبود کی اسکیم
غیر منظم کارکنوں کے سماجی تحفظ ایکٹ، 2008 کے مطابق، حکومت کو غیر منظم شعبے کے مزدوروں بشمول یومیہ اجرت پر کام کرنے والے مزدوروں، کو سماجی تحفظ فراہم کرنے کا پابند کیا گیا ہے تاکہ  زندگی اور معذوری کا احاطہ،  صحت اور زچگی کے فوائد ،  بڑھاپے کا تحفظ اور  کوئی دوسرا فائدہ، جو کہ مرکزی حکومت کے ذریعہ طے کیا جائے، سے متعلق معاملات پر مناسب فلاحی اسکیمیں تشکیل دے۔
زندگی اور معذوری کا احاطہ پردھان منتری جیون جیوتی بیمہ یوجنا  اور پردھان منتری سرکشا بیمہ یوجنا  کے ذریعے کیا جاتا ہے۔
آیوشمان بھارت- پردھان منتری جن آروگیہ یوجنا  ثانوی اور ٹرٹیری اسپتال میں داخل ہونے کے لیے ہر اہل کنبے کو 5 لاکھ روپے سالانہ ہیلتھ کور فراہم کرتی ہے۔ یہ سہولت 27 اسپیشلٹیز سے متعلق 1949 ٹریٹمنٹ پروسیجرس کے لیے ہے۔ یہ مکمل طور پر کیش لیس اور پیپر لیس اسکیم ہے۔ اے بی- پی ایم جے اے وائی کے تحت فائدہ اٹھانے والے خاندانوں کی شناخت 2011 کی سماجی اقتصادی ذات مردم شماری  سے دیہی اور شہری علاقوں میں 6 طرح کی محرومیوں اور 11 پیشہ ورانہ معیار کی بنیاد پر کی گئی ہے۔
بڑھاپے میں تحفظ پردھان منتری شرم یوگی مان دھن  پنشن اسکیم کے ذریعے ماہانہ 3000 روپے کی پنشن کی شکل میں 60 سال کی عمر کو پہنچنے کے بعد، فراہم کیا جاتا ہے۔
ان اسکیموں کے علاوہ اٹل پنشن یوجنا، نیشنل فوڈ سیکورٹی ایکٹ کے تحت عوامی نظام تقسیم، مہاتما گاندھی نیشنل رورل ایمپلائمنٹ گیارنٹی ایکٹ، دین دیال اپادھیائے گرامین کوشل یوجنا، پردھان منتری آواس یوجنا، قومی سماجی امداد پروگرام، غریب کلیان روزگار یوجنا، مہاتما گاندھی بنکر بیمہ یوجنا، دین دیال اپادھیائے انتیودیہ یوجنا، پی ایم سواندھی، پردھان منتری کوشل وکاس یوجنا، غیر منظم مزدوروں کے لیے بھی دستیاب ہیں، جن میں یومیہ اجرت پر کام کرنے والے مزدور بھی شامل ہیں، بشرطیکہ وہ اہلیتی معیار پر پورے اترتے ہوں۔
بچوں کو مفت اور لازمی تعلیم کا حق  ایکٹ 2009، مناسب حکومت کو ہدایت دیتا ہے کہ پڑوس کے اسکول میں 6 سے 14 سال کی عمر کے ہر بچے کو مفت اور لازمی ابتدائی تعلیم فراہم کرے۔ تعلیم آئین کی مشترکہ فہرست میں شامل ایک موضوع ہے اور اسکولوں کی اکثریت متعلقہ ریاستی حکومتوں کے کنٹرول میں ہے۔
یہ معلومات محنت اور روزگار کے وزیر مملکت جناب رامیشور تیلی نے آج راجیہ سبھا میں ایک تحریری جواب میں دی۔
وزیراعظم کا دفتر
نیشنل ا نٹرکالج معمہ مہم 2023  نوجوانوں خصوصا معمہ حل کرنے میں دلچسپی رکھنے والوں کے لئے پرکشش ثابت ہوگی:وزیراعظم
وزیراعظم جناب نریندر مودی نے کہاہے کہ نیشنل ا نٹرکالج معمہ مہم 2023  نوجوانوں خصوصا معمہ حل کرنے میں دلچسپی رکھنے والوں کے لئے پرکشش ثابت ہوگی ۔
تعلیم کی وزارت کی جانب سے ایک ٹویٹ کے جواب میں وزیراعظم نے کہا :
’’یہ کچھ تو ہے جو نوجوانوں خاص کر معمہ حل کرنے میں دلچسپی رکھنے والوں کےلئے ایک پرجوش ثابت ہوگا اوراس کے تئیں ایک جذبہ اورجوش پیدا کرے گا ۔‘‘
بھاری صنعتوں کی وزارت
بھاری صنعتوں کی وزارت کے اہداف کے حصول کے لئے خصوصی مہم 3.0 مکمل زوروں پر ہے
وزارت نے سی پی ایس ایز اور اے بیز کے ساتھ مل کر ملک بھر میں 250 سے زیادہ صفائی کے مقامات کی پہچان کی ہے
کوڑا کرکٹ اور دیگر غیر ضروری اشیاء کے نمٹارے کے بعد 5 لاکھ مربع فٹ سے زیادہ جگہ خالی ہونے کی امید ہے
بھاری صنعتوں کی وزارت،وزارت کے اندر اور ملک کے مختلف حصوں میں واقع اپنے مرکزی عوامی شعبے کی صنعتوں اور خود مختار اداروں کے اندر صاف صفائی کے لئے خصوصی مہم 3.0 چلارہی ہے۔مہم کی مدت کے دوران صفائی ستھرائی کے لئے مقررہ اہداف کی پہچان کی خاطر 15ستمبر 2023سے تیاری کے مرحلے کے ساتھ اس کی شروعات ہوئی ۔2 اکتوبر 2023 سے اہم مہم کی شروعات ہوئی اور یہ مہم 31 اکتوبر 2023 کو ختم ہوگی۔ مہم کے دوران دفاتر میں جگہوں کے بندوبست اور کام کی جگہوں پر تجربات کو بڑھانے کے لئے خصوصی توجہ دی جارہی ہے۔
خصوصی مہم کی تیاری کے مرحلے کی شروعات سے وزارت نے اپنے سی پی ایس پیز اور اے بیز کے ساتھ مل کر ملک بھر میں 250 سے زائد صفائی کے مقامات کی پہچان کی ہے۔خصوصی مہم 3.0 کی تیاری کے مرحلے کے دوران بھاری صنعتوں کے سکریٹری نے دفتر کے احاطوں میں پہچان کئے گئے صفائی کے تمام مقامات کا معائنہ کیا ہے اور تمام سینئر افسران کو مہم کی مدت کے دوران اہداف کے حصول کے لئے اپنی ان تھک کوشش کرنے کی ہدایت دی ہے۔سووچھتا ہی سیوا مہم کے تحت بھاری صنعتو ں کے سکریٹری نے ہندوستان کو صاف شفاف اورکوڑا کرکٹ سے پاک بنانے کے لئے مذکورہ وزارت کے تمام افسران کو سووچھتا کا حلف دلایا ۔ایک ڈیڈی کیٹیڈ ٹیم کی طرف سے یومیہ پیش رفت کی نگرانی کی جارہی ہے اور انتظامی اصلاحات اور عوامی شکایات کے محکمے کی جانب سے ایس سی پی ڈی ایم پورٹل پر اس کی تفصیلات اپ لوڈ کی جارہی ہیں۔مرکزی عوامی شعبے کی تمام صنعتیں اور خود مختار ادارے جوش وخروش کے ساتھ اس مہم میں حصہ لے رہے ہیں اور صفائی ستھرائی کے تہوارکے طورپر اس کا جشن منارہے ہیں۔
اہداف کو پہچاننے میں اب تک بڑی کامیابیاں حاصل کی گئی ہیں۔ کوڑا کرکٹ اوردیگر غیر ضروری اشیا ء کے نمٹارے کے بعد 5.6 لاکھ مربع فٹ سے زیادہ جگہ خالی ہونے کی امید ہے۔جائزے کے لئے 65944فزیکل فائلوں کی پہچان کی گئی ہے اور اس مہم کے دوران 33789 فزیکل فائلوں کی چھٹنی کی جائے گی۔5.17 الیکٹرانک فائلوں کو بھی بند کرنے کے لئے بھی پہچان کی گئی ہے ۔مہم کے بارے میں بیداری کو فروغ دینے کے لئے وزارت اوراس سے جڑی تنظیموں کے سرکاری سوشل میڈیا ہینڈل کے ذریعہ ایکس پر 170سے زیادہ ٹویٹ پوسٹ کئے گئے ہیں۔اس مدت کے لئے وزارت کی جانب سے طے اہداف کے حصول کے مقصدسے یہ مہم مکمل زوروں پر ہے۔
سٹرک ٹرانسپورٹ اور شاہراہوں کی وزارت
متبادل نقل وحمل کے اختیارات
وزارت نقل وحمل اورشاہراہوں کے مرکزی وزیرجناب نتن گڈکری نے لوک سبھا میں ایک تحریری جواب میں یہ اطلاع فراہم کی ہے کہ سڑک ٹرانسپورٹ اور شاہراہوں کی وزارت نے 27 نومبر 2020 کو تمام ریاستوں/ مرکز کے زیر انتظام علاقوں کی تعمیل کے لیے موٹر وہیکل ایکٹ 1988 کے سیکشن 93 کے مطابق موٹر وہیکل ایگریگیٹرزرہنما خطوط ، 2020 جاری کیا۔ ریاستیں /مرکز کے زیرانتظام علاقے کی حکومتوں کے لئے لائسنس کے اجراء کے ساتھ ساتھ ایسے ایگرگیٹرس کے ذریعے چلائے جانے والے کاروبار کو منظم کرنے کے لیے یہ رہنما خطوط کا خاکہ مہیاکرتے ہیں ۔ پیرا 11 کے مطابق رائیڈ پولنگ کے حوالے سے رہنما خطوط میں گنجایشیں بنائی گئی ہیں۔ شہری ٹرانسپورٹ شہری ترقی کے ساتھ جڑی ہوئی ہے، جو ریاست کا موضوع ہے۔ اس طرح، پائیدار شہری نقل و حمل کے نظام کی منصوبہ بندی اور انتظام کے لیے اقدامات، بشمول سڑکوں پر ٹریفک کی بھیڑ کے مسئلے کو حل کرنے کے اقدامات، متعلقہ شہروں/ریاستوں/مرکز کے زیر انتظام علاقوں کے ذریعے اٹھائے جاتے ہیں۔ ہاؤسنگ اور شہری امور کی وزارت، شہری نقل و حمل کے معاملات کے لیے مرکزی لائن کی وزارت ہونے کے ناطے، اس علاقے میں بہتر منصوبہ بندی اور تصورات کے نفاذ کے لیے اصولوں اور حکمت عملیوں کی نشاندہی کرنے کے لیے شہروں/یو ایل بیز/ریاستوں/مرکز کے زیر انتظام علاقوں کی مدد کے لیے پالیسی فریم ورک اور دیگر رہنما دستاویزات فراہم کرتی ہے۔ شہری نقل و حمل کی موٹر وہیکل ایگریگیٹر رہنما خطوط، 2020 میں مزید کوئی ترمیم اس وزارت کے زیر غور نہیں ہے۔
وزارت دفاع
وزیردفاع جناب راج ناتھ سنگھ نے دفاعی اتاشیوں کو ہندوستان اور دوست بیرونی ممالک کے باہمی دفاعی تعاون کے درمیان پل قرار دیا
اُن سےآتم نربھر بھارت کے تحت ہندوستانی دفاعی پیداواری صلاحیتوں کو فروغ دینے کی درخواست کی
وزیر دفاع جناب راج ناتھ سنگھ نے کہا کہ دفاعی اتاشی  ہندوستان اور دوست بیرونی ممالک کے درمیان باہمی دفاعی تعاون کے لیے پل ہیں، انہوں نے ان سے درخواست کی کہ وہ آتم نربھر بھارت کے تحت ہندوستانی دفاعی پیداواری صلاحیتوں کو فروغ دیں اور پبلک اور پرائیویٹ دونوں شعبوں میں ہندوستانی دفاعی پیداوار کے شعبے میں ہونے والی تکنیکی اختراعات کو سمجھیں تاکہ ان کی منظوری والے ممالک میں ان کی نمائش کی جا سکے اور ان کو فروغ دیا جا سکے۔ وہ 13 اکتوبر 2022 کو نئی دہلی میں منعقد ہونے والی دو روزہ چوتھی ڈی اےکانفرنس میں افتتاحی خطاب کر رہے تھے۔
ڈی اے کی کارکردگی کی تعریف کرتے ہوئے، وزیر دفاع نے کہا کہ دفاعی اتاشی بین الاقوامی تعاون کو مضبوط بناکر اور مسلح افواج کی صلاحیتوں اور تیاریوں کو بڑھاکر خارجہ پالیسی کے مطابق قومی مفادات کے تحفظ میں اہم کردار ادا کرتے ہیں۔ ۔ انہوں نے ان پر زور دیا کہ وہ خود انحصاری کے حصول کے حکومت کے وژن کو آگے بڑھائیں۔انہوں نے اسےمسلسل بدلتے ہوئے عالمی سلامتی کے منظر نامے کے درمیان عالمی سطح پر ہندوستان کو مضبوط اور باعزت بنانے کا واحد راستہ قرار دیا ۔ تاہم، انہوں نے کہا کہ 'آتم نربھربھارت' کا مطلب باقی دنیا سے الگ تھلگ ہونا نہیں بلکہ جدید فوج کے ذریعے قومی سلامتی اور اسٹریٹجک خود مختاری کو یقینی بنانا ہے۔
اس بات پر زور دیتے ہوئے کہ ہندوستان کو درآمدات پر انحصار نہیں کرنا چاہئے اور نہ ہی وہ ایسا کرسکتا ہے، جناب راج ناتھ سنگھ نے مستقبل کے سیکورٹی چیلنجوں سے نمٹنے کے لئے تیار رہنے کی خاطردفاعی مینوفیکچرنگ میں خود انحصاری حاصل کرنے کے لئے حکومت کے عزم کا اعادہ کیا۔ انہوں نے دفاعی اتاشیوں کو دفاع کے شعبے میں ''آتم نر بھربھارت'' کا پیش خیمہ قرار دیا۔
وزیر دفاع نے خود انحصاری حاصل کرنے کے لیے وزارت دفاع کی طرف سے اٹھائے گئے اقدامات کا ذکر کیاجن میں نجی شعبے کی شراکت داری کی حوصلہ افزائی؛ مثبت مقامی فہرستوں کا اجرا؛ اتر پردیش اور تمل ناڈو میں دفاعی راہداریوں کا قیام؛ نئی پیداوار اور برآمدی پالیسیوں کا نفاذ؛ جدت کو فروغ دینا اور ایف ڈی آئی کی حد بڑھانا شامل ہیں ۔ انہوں نے کہا کہ دفاعی اتاشی مختلف ممالک میں ان فیصلوں کے بارے میں بیداری پیدا کرکے ہندوستان میں سرمایہ کاری لاسکتے ہیں۔ انہیں ایک پل قرار دیتے ہوئے، انہوں نے زور دیا کہ دفاعی اتاشی اپنے اپنے ممالک کے ساتھ رابطہ کرسکتے ہیں اور دونوں اطراف کی ضروریات کو پورا کرنے میں مدد کرسکتے ہیں۔
جناب راجناتھ سنگھ نے کہا کہ "ہندوستان عالمی معیار کے اور کم لاگت والے ہتھیار، آلات اور پلیٹ فارم تیار کر رہا ہے، جسے بین الاقوامی سطح پر تسلیم کیا جا رہا ہے۔ ہماری دفاعی مصنوعات نہ صرف عالمی معیار کی اور قابل اعتماد ہیں بلکہ نسبتاً سستی بھی ہیں۔'' ۔
دو روزہ کانفرنس میں مختلف بریفنگ سیشن ہوں گے جس میں چیف آف سروسز، سیکرٹری خارجہ اور وزارت دفاع کے دیگر معززین ،دفاعی تعاون سے متعلق مختلف سفارتی، اسٹریٹجک اور فعال امور پر ڈی اے سے خطاب کریں گے۔
اس کانکلیو کے بعد ڈی اے ،ڈیف ایکسپو-22 میں شرکت کرنے والے دوست غیر ملکی ممالک کے وفود کے ساتھ بھی جائیں گے ۔یہ ایکسپو 17 اکتوبر سے گجرات کے گاندھی نگر میں شروع ہو رہا ہے۔
صدر جمہوریہ کا سکریٹریٹ
صدر جمہوریۂ ہند 21 اور 22 فروری کو تمل ناڈو اور آندھرا پردیش کا دورہ کریں گے
نئی دہلی، 20 فروری / صدر جمہوریۂ ہند جناب رام ناتھ کووند 21 اور 22 فروری ، 2019 ء کو تمل ناڈو  اور آندھرا پردیش  کا دورہ کریں گے ۔
21 فروری ، 2019 ء کو صدر جمہوریہ چینئی میں دکشن بھارت ہندی پرچار سبھا میں مہاتما گاندھی کے مجسمے کی نقاب کشائی کریں گے ۔
22 فروری ، 2019 ء کو صدر جمہوریہ وینکٹا چلم میں سورن بھارت ٹرسٹ کی 18 ویں سالگرہ کی تقریبات میں شرکت کریں گے ۔ صدر جمہوریہ وینکٹا چلم میں اکشر ودیالیہ بھی جائیں گے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔
U. No. 1145
(Visitor Counter : 43
وزیراعظم کا دفتر
وزیر اعظم نے بھگیرتھی اماں کی رحلت پر انہیں خراج عقیدت پیش کیا
نئی دہلی، 23 جولائی 2021: وزیر اعظم جناب نریندر مودی نے قابل احترام بھگیرتھی اماں کی رحلت پر رنج و غم کا اظہار کرتے ہوئے انہیں خراج عقیدت پیش کیا۔
ایک ٹوئیٹ میں وزیر اعظم نے کہا، ’’میں قابل احترام بھگیرتھی اماں کو خراج عقیدت پیش کرتا ہوں۔ ان کی زندگی کا سفر، خصوصاً نئی چیزیں سیکھنے کو لے کر ان کے جذبے سے ہم بہت کچھ سیکھ سکتے ہیں۔ ان کی رحلت سے غمگین ہوں۔ ان کے کنبے اور مداحین کے تئیں اظہار تعزیت۔ اوم شانتی۔‘‘
ہنر مندی کے فروغ اور صنعت کاری کی وزارت
ہنر مندی کی ترقی کی وزارت نے آئی این ایس شیواجی کو سمندری انجینئرنگ میں عمدگی کے مرکز کے طور پر کے طور پر تسلیم کیا ہے۔
فوجی تنظیموں کی حوصلہ افزائی کرنے اور مہارت اور ٹیکنالوجی کی ترقی کے لیے ان کی کوششوں کو تسلیم کرنے کے مقصد کے ساتھ، ہنر مندی کی ترقی اور صنعت کاری کی وزارت  نے 22 مارچ 2022 کو سمندری انجینئرنگ  کے شعبے میں آئی این ایس شیواجی کو عمدگی کے مرکز  کے طور پر تسلیم کیاہے۔ آئی این ایس شیواجی کو یہ اعزاز دستیاب بنیادی ڈھانچے اور سہولیات کے ساتھ ساتھ ہندوستانی بحریہ کے اہلکاروں، دوستانہ غیر ملکی بحری افواج اور پورے ایکو سسٹم کی مہارت کو بہتر بنانے کے لیے فراہم کی گئی تربیت کے بعد دیا گیا ہے ۔تسلیم کی سرٹیفکیٹ ایم ایس ڈی ای کے اعزازی سکریٹری جناب راجیش اگروال، سی ایم ڈی ای کے آئی اے ایس اروند راول، کمانڈنگ آفیسر، آئی این ایس شیواجی کے ذریعہ پیش کی گئی ہے ۔ یہ سرٹیفیکیشن ہنر مندی اور صنعت کاری کی وزارت، شرم شکتی بھون، نئی دہلی میں منعقد ہوئی۔
آئی این ایس شیواجی لوناولا، مہاراشٹر میں ایک ہندوستانی بحریہ اسٹیشن ہے۔ اس میں نیول کالج آف انجینئرنگ ہے، جو ہندوستانی بحریہ اور کوسٹ گارڈ کے اہلکاروں کو تعلیم اور تربیت دیتا ہے۔ اس تنظیم کو ایچ ایم آئی ایس شیواجی کے طور پر 15 فروری 1945 کو کمیشن کیا گیا تھا۔ آئی این ایس شیواجی کا عمدگی کا مرکز  2014 میں ایک وسیع مینڈیٹ کے ساتھ قائم کیا گیا تھا جس میں بحری ایپلی کیشنز کے لیے مخصوص ٹیکنالوجیز کی شمولیت، آر اینڈ ڈی اور تعلیمی اداروں کے تعاون سے معیاری تحقیق شامل تھی۔ اس کا بڑا مقصد ہندوستانی بحریہ، دوستانہ غیر ملکی بحریہ، اور پورے ماحولیاتی نظام کے اہلکاروں کی ہنر مندی کو بہتر بنانا تھا۔
ہنر مندی کی ترقی اور صنعت کاری کی وزارت  نے اس عمدگی کا مرکز  کو ایک باڈی کے طور پر نامزد کیا ہے جو کسی مخصوص شعبے یا شعبوں کے لیے قیادت، بہترین طرز عمل، تحقیق، معاونت، تربیت دہندگان کی تربیت، اور مہارت کی تربیت فراہم کرتا ہے۔ ہنر مندی کے ماحولیاتی نظام میں عمدگی کے مرکز کا تصور ایک ون اسٹاپ ریسورس سنٹر کے طور پر کیا گیا ہے جو صنعت کے ساتھ شراکت میں تربیتی معیارات کو بلند کرنے، پیداواری صلاحیت کو بڑھانے، ابھرتی ہوئی مہارتوں کے فرق کو دور کرنے، اور تربیت اور تحقیق کو صنعت کی ضروریات کے ساتھ ہم آہنگ کرنے کے لیے بنایا گیا ہے۔
ایم ایس ڈی ای کا آئی این ایس شیواجی کو عمدگی کے مرکز کے طور پر نامزد کرنا کسی بھی فوجی تنظیم کے لیے اپنی نوعیت کا پہلا واقعہ ہے، اور یہ ہنر مندی اور ٹیکنالوجی کی ترقی کے لیے آئی این ایس شیواجی کی مسلسل عہد بندی کی عکاسی کرتا ہے۔ یہ ایوارڈ ہندوستان کے اندر اور باہر صنعت اور باوقار تعلیمی اداروں کے ساتھ اعلیٰ معیار کے آر اینڈ ڈی تعاون کے لیے ایک ترجیحی تربیتی ادارے کے طور پر آئی این ایس شیواجی کی پوزیشن کو مستحکم کرے گا۔
بہت چھوٹی، چھوٹی اور درمیانی صنعتوں کی وزارت
کھادی انڈیا
کھادی اورگرام ادیوگ کمیشن  کے پاس’کھادی انڈیا‘ نامی8 ڈیپارٹمنٹل سیلز آؤٹ لیٹس کا ایک وسیع نیٹ ورک ہے جس کی 18 شاخیں ہیں اور کھادی اداروں  کے 8035 کھادی سیلز آؤٹ لیٹس ہیں اوریہ کھادی اور گاؤں کی صنعت  کی مصنوعات اور شہری علاقوں میں رہنے والے صارفین اور دیہی کاریگروں کے درمیان ایک نیٹ ورک بنانے میں اہم کردار ادا کرتے ہیں ۔ مزید برآں، کے وی آئی سی نے غیر ملکی سامان کا مقابلہ کرنے کے لیے کے وی آئی مصنوعات کے فروغ کے لیے درج ذیل اقدامات کیے ہیں:
- کے وی آئی مصنوعات کی فروخت کے لیے خصوصی طور پر ایک آفیشل ای کامرس پورٹل 'khadiindia.gov.in' شروع کیا، جہاں صرف درج کے آئیز کو کھادی مصنوعات فروخت کرنے کی اجازت ہے۔
- ہندوستان میں ورڈ مارک ’کھادی‘ اور ’کھادی انڈیا‘ لوگو، زیادہ تر کلاسوں کے تحت، بشمول کلاس-24 اور 25 کے لیے ٹریڈ مارک کا اندراج حاصل کیا۔
- کے وی آئی مصنوعات کو مقامی اور بین الاقوامی منڈیوں میں قابل رسائی بنانے کے لیے مختلف سطحوں پر نمائشیں منعقد کرکے مقبول بنانا۔
- امریکہ میں مقیم دنیا کا معروف فیشن برانڈ، پیٹاگونیا، اب ڈینم ملبوسات بنانے کے لیے ہاتھ سے تیار کردہ کھادی ڈینم فیبرک استعمال کر رہا ہے۔ پیٹاگونیا نے اروند ملز کے ذریعے کھادی ڈینم فیبرک خریدا ہے۔
- سینٹر آف ایکسی لینس  کا قیام، ڈیزائن میں مداخلت، مصنوعات کی ترقی اور کھادی مصنوعات کی فروخت میں اضافہ کے لیے کیا گیا ہے۔
- کے وی آئی سی نے کے وی آئی مصنوعات کی فراہمی/مارکیٹنگ کے طریقہ کار کا اہتمام کیا جس میں ایم ایس ایم ایز کے لیے ای-مارکیٹ لنکیج – جی ای ایم پورٹل ، وقف شدہ آن لائن پورٹل  اور تسلیم شدہ ای - مارکیٹنگ پورٹل کے ذریعے ہیریٹیج اور دیسی فن اور دستکاری میں مہارت حاصل ہے۔
- کیواڈیا  اور نئی دہلی، ممبئی، جے پور، جودھ پور، بھوپال اور گوا کے ہوائی اڈوں پر خصوصی کھادی لاؤنجز کھولے گئے ہیں تاکہ قومی اور بین الاقوامی سیاحوں کے لیے کے وی آئی مصنوعات کی نمائش کی جا سکے۔
- کے وی آئی سی نے کے وی آئی مصنوعات کے فروغ کے لیے فیشن ڈیزائنرز کی خدمات حاصل کی ہیں۔
کے وی آئی مصنوعات کے برانڈز کے تحفظ اور تحفظ کے لیے درج ذیل اقدامات کیے گئے ہیں:
- کھادی برانڈز کے مفادات کے تحفظ اور کھادی مصنوعات کی فروخت کو فروغ دینے کے لیے کھادی ٹریڈ مارک رجسٹریشن۔
- کے وی آئی سی نے ان غیر مجاز اداروں کو ہٹا دیا ہے جو ای کامرس سائٹس اور سوشل میڈیا پلیٹ فارمز سے کے وی آئی مصنوعات فروخت کر رہے ہیں۔
- حکومت ہندوستان کی تجارت اور صنعت کی وزارت نے کھادی مصنوعات کی 11 اشیاء کے لیے علیحدہ ایچ ایس کوڈ مختص کرنے سے آگاہ کیا تاکہ برانڈ کو محفوظ رکھا جائے اور ہماری ورثے کی مصنوعات کی بین الاقوامی تجارت کا پتہ لگایا جا سکے۔
- تمام مرکزی حکومتوں کو نوٹیفکیشن جاری کر دیا گیا ہے۔ وزارتیں، محکمے اور سرکاری شعبےکی کمپنیاں ، ان چھوٹی اور درمیانے درجے کی کمپنیوں سے اپنی سالانہ اشیاء اور خدمات کی قیمت کےسامان کا کم از کم 25فیصد خریدیں جو ضلعی صنعتی مراکز / کے وی آئی سی / ریاستی کھادی اور ولیج انڈسٹریز بورڈ / کوئر بورڈ/ نیشنل سمال انڈسٹریز کارپوریشن / ہینڈی کرافٹ اور ہینڈلوم ڈائریکٹوریٹ/ ایم ایس ایم ای کی وزارت کی طرف سے متعین کردہ کسی اور ادارہ میں رجسڑرڈ ہوں۔
یہ معلومات مائیکرو،چھوٹی اوردرمیانے درجے کی صنعتوں کے وزیر مملکت بھانو پرتاپ سنگھ ورما نے لوک سبھا میں ایک تحریری جواب فراہم کیں۔
وزیراعظم کا دفتر
وزیراعظم نریندر مودی، 22 اکتوبر کو روزگار میلے اور 10 لاکھ عملے کے لئے بھرتی مہم کا آغاز کریں گے
پہلے مرحلے میں 75 ہزار نئی تقرریاں کی جائیں گی
نئے تقرر کئے گئے لوگوں کو تقرری نامے حوالے کئے جائیں گے
انتخاب کے عمل کو آسان کیا گیا ہے اور بھرتی کے عمل کو تیز کرنے کے لئے تکنیک کو بھی اختیار کیا گیا ہے
اس پروگرام سے نوجوانوں کے لئے روز گار کے مواقع فراہم کرنے کے تئیں حکومت کے مسلسل عزم کا اظہار ہوتا ہے اور شہریوں کی فلاح کو یقینی بنانے کا بھی اظہار ہوتا ہے
وزیراعظم جناب نریندر مودی 22 اکتوبر 2022 کو ویڈیو کانفرنسنگ کے ذریعہ صبح 11 بجے 10 لاکھ عملے کے لئے بھرتی میلہ یعنی روز گار میلے کا آغاز کریں گے۔ اس تقریب کےدوران 75 ہزار نئی تقرریاں کی جائیں گی اور تقرر کئے گئے لوگوں کو تقرری نامہ حوالے کیا جائے گا۔ اس موقع پر وزیراعظم ان لوگوں سے خطاب بھی کریں گے۔
یہ وزیراعظم کے مسلسل عہد اور عزم کو پورا کرنے کے تئیں ایک خاطر خواہ قدم ہوگا، تاکہ نوجوانوں کو روز گار کے مواقع فراہم کئے جاسکیں اور شہریوں کی فلا ح وبہبود کو یقینی بنایا جاسکے۔ وزیراعظم کی ہدایات کے مطابق تمام وزارتیں اور محکمے مشن موڈ میں خالی آسامیوں کی جگہ منظور شدہ آسامیوں کو پُر کرنے کے لئے کام کر رہی ہیں۔
جن لوگوں کی نئی بھرتیاں کی گئی ہیں، انہیں ملک بھر سے منتخب کیا گیا ہے اور وہ ہندوستان کی حکومت کے 38 محکموں اور وزارتوں میں کام کریں گے۔ نئے تقرر کئے گئے لوگ مختلف سطحوں پر حکومت میں کام کاج سنبھالیں گے۔ گروپ- اے، گروپ- بی ، گروپ- بی  اور گروپ – سی میں یہ لوگ مختلف سطحوں پر حکومت کی ذمہ داری سنبھالیں گے۔ جن آسامیوں پر ان لوگوں کی تقرری کی جارہی ہے، ان میں مرکزی مسلح فورس کا عملہ، سب انسپکٹر، کانسٹبل، ایل ڈی سی، اسٹینو، پی اے، انکم ٹیکس انسپکٹر، ایم ٹی ایس اور دیگر شامل ہیں۔
یہ تقرریاں یا تو خود وزارتوں اور محکموں کے ذریعہ یا یوپی ایس سی، ایس ایس سی، ریلوے بھرتی بورڈ کے ذریعہ مشن موڈ میں کی جارہی ہیں۔ تیزی سے بھرتی کے لئے انتخاب کے عمل کو آسان کیا گیا ہے اوربھرتی کے عمل کو تیز کرنے کے لئے تکنیکی عمل کو اختیار کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-11649
(
مکانات اور شہری غریبی کے خاتمے کی وزارت
قرض کی درخواستوں کو وصول کرنے اور ان کی منظوری کے عمل کو آسان بنانے کے لئے پی ایم سوا ندھی اور ایس بی آئی کے درمیان اے پی آئی کا مربوط پورٹل لانچ کیاگیا
پی ایم سوا ندھی اسکیم کے تحت اب تک 20.50لاکھ قرض کی درخواستیں موصول ہوئیں-7.85لاکھ قرض منظور کئے گئے
وزیر اعظم کی ریڑھی پٹری والوں سے متعلق آتم نر بھر ندھی اسکیم کے ایک حصے کے طورپر ہاؤسنگ اور شہری امور کی وزارت کے سیکریٹری جناب دُرگا شنکر مشرا نے پی ایم- سواندھی پورٹل اور اسٹیٹ بینک آف انڈیاپورٹل کے درمیان مربوط کرنے کے لئے ایپلی کیشن پروگرام اِنٹرفیسلانچ کیا ہے۔یہ اے پی آئی دونوں پورٹلوں یعنی پی ایم- سواندھی پورٹل اور ایس بی آئی کے ای-مُدرا پورٹل کے درمیان محفوظ ماحول میں اعدادو شمار کے بلارُکاوٹ تبادلے میں سہولت پیدا کرے گا اور قرض کی منظوری اور فراہمی کے عمل میں تیزی لائے گا، جس سے ریڑھی پٹری والوں کو اسکیم کے تحت کام کرنے کی پونجی کے لئے قرض حاصل کرنے میں مدد ملے گی۔ وزارت دوسرے بینکوں کے ساتھ بھی اسی طرح مربوط کرنے کے امکان تلاش کررہی ہے اور اس کے لئے مشاورتی میٹنگ جلد ہی منعقد کی جائے گی۔
وزارت پی ایم-سوا ندھی اسکیم یکم جون 2020ء سے نافذ کررہی ہے، جس کا مقصد ریڑھی پٹری والوں کو کام کے لئے قرض کے طورپر پونجی فراہم کرنا ہے ، تاکہ وہ اپنی روزی روٹی کمانے کا کام پھر سے شروع کرسکے، جو کووڈ-19لاک ڈاؤن کی وجہ سے بری طرح متاثر ہوئے ہیں۔اس اسکیم کے تحت شہری علاقوں اور آس پاس کے نیم شہری و دیہی علاقوں میں 24 مارچ 2020ء سے پہلے ریڑھی پٹری لگانے والے 50 لاکھ سے زیادہ خوانچہ فروشوں کو فائدہ فراہم کرنے کا ہدف مقرر کیاگیا ہے۔اسکیم کے تحت ریڑھی پٹری والے 10ہزار روپے تک کا قرض حاصل کرسکتے ہیں، جو ایک سال کی مدت میں ماہانہ قسطوں میں ادا کیا جاسکتا ہے۔قرض کی وقت پر ؍جلد ادائیگی کرنے پر فیض کنندگان کو سات فیصد سالانہ کی سود کی سبسڈی دی جائے گی، جو سہ ماہی بنیاد پر براہ راست ان کے کھاتوں میں ڈی بی ٹی کے ذریعے منتقل کی جائے گی۔قرض جلد ادا کرنے پر کوئی جرمانہ نہیں دینا ہوگا۔یہ اسکیم کیش بیک مراعات کے ساتھ ، جو 1200سالانہ تک ہوسکتی ہیں، ڈیجیٹل لین دین کو فروغ دے گی۔ریڑھی پٹری والے وقت؍وقت سے پہلے قرض کی ادائیگی کرکے اپنی قرض کی حد میں اضافہ حاصل کرسکتے ہیں اور اس سہولت کو استعمال کرکے اقتصادی ترقی حاصل کرنے کی اپنی امنگوں کو پورا کرسکتے ہیں۔
6اکتوبر 2020ء تک پی ایم-سوا ندھی اسکیم کے تحت قرض کے لئے 20.50لاکھ درخواستیں موصول ہوچکی ہیں۔ان میں سے 7.85لاکھ قرضوں کو منظوری دی جاچکی ہے اور 2.40لاکھ قرض تقسیم کئے جاچکے ہیں۔
خواتین اور بچوں کی ترقیات کی وزارت
ورنداون میں بیواؤں کی رہائش گاہوں کے انتظام کے لئے اتر پردیش حکومت کے ساتھ مفاہمت نامے پر دستخط
نئی دلّی ،30 مئی؍خواتین اور بچوں کی بہبود کی وزارت ،حکومت ہند نے گزشتہ روز یہا ں نئی دلّی میں حکومت اتر پردیش کے ساتھ ورنداون کے سن رکھ بانگر میں بیواؤں کی رہائش گاہوں کے انتظام سے متعلق ایک مفاہمت نامے  پر دستخط کئے ہیں ۔ خواتین اور بچوں کی بہبود کی وزارت نے ایک ہزار بیواؤں کی رہائش کی صلاحیت پر مشتمل یہ رہائشی پناہ گاہ تعمیر کی ہے ۔
اس مفاہمت نامے کی مدت کار دو برس ہے جو کہ ہوم کی قابل اطمینان کار کردگی کی بنیاد پر مزید بڑھائی جا سکتی ہے ۔ یہ ہوم حکومت اتر پردیش کے ذریعہ خود چلایا جائے گا یا ریاستی حکومت کے ادارے یا کسی شہری سوسائٹی یا پھر کسی نامی غیر سرکاری تنظیم کے ذریعے چلایا جائے گا ۔
مفاہمت نامے کے طابق اتر پردیش حکومت اس رہائشی پناہ گاہ سے استفادہ کرنے والوں کی شناخت کے میکنزم ، بیواؤں کورہائشی دیکھ بھال کی فراہمی تعلیم اور تجربے کے حامل با ضابطہ اسٹاف کی تعیناتی جیسی سرگرمیوں کے لئے ذمہ دار ہو گی ۔ مزید بر آں مفاہمت نامے کے مطابق اتر پردیش حکومت کے سینئر اہلکار دورہ کریں گے اور سیکورٹی اسٹاف اور ان کی کار کردگی کا جائزہ لیں گے ۔مفاہمت نامے میں تمام مکینوں کے لئے آدھار کارڈ اور میڈیکل ؍ بڑھاپے کی دیکھ بھال کا بھی التزام ہے ۔
۔ ۔ ۔ ۔ ۔
(u. 2827
م ۔ ر ۔ ر۔